**O b l a s t n ý f u t b a l o v ý z v ä z**

**J. Kostru 1, 075 01 Trebišov**

Všetkým aktívnym futbalovým oddielom a futbalovým klubom v okrese Trebišov, územne patriacim pod Oblastný futbalový zväz Trebišov.

**Informácia k návrhom na zaradenie do kandidátky na konferenciu ObFZ Trebišov**

**na funkcie do volených orgánov ObFZ (člen výkonného výboru)**

**na 4 - ročné funkčné obdobie rokov 2018-2021**

Výkonný výbor ObFZ Trebišov na zasadnutí 20.05.2019 schválil a rozhodol zvolať **riadnu konferenciu ObFZ na deň 04.07.2019 (ŠT) o 17,00 hod. v Reštaurácii Amadeus v Trebišove, prezentácia od 16,45 hod.** (vchod zozadu).

Každý FO-FK-ŠK-TJ, ako samostatný právny subjekt v rámci ObFZ a individuálny člen ObFZ, môže svoje návrhy zasielať do **7 dní pred uskutočnením konferencie na tlačive k tomu určenom, doporučenou poštovou listovou zásielkou t.j. najneskôr do 27.06.2019.** Pri posudzovaní platnosti návrhu na zaradenie do kandidátky rozhoduje dátum poštovej pečiatky odoslania návrhu. Návrhy na zaradenie do kandidátky doručené po tomto termíne **Volebná komisia** (porušenie Volebného poriadku čl. 2, odst. 3a,) **nebude akceptovať.**

Návrhy je potrebné zaslať na adresu: **Oblastný futbalový zväz, Volebná komisia, J. Kostru 1, 075 01 Trebišov**

**Volebná komisia vyhlasuje tieto voľby do orgánov ObFZ:**

- voľby člena výkonného výboru ObFZ

**Každý návrh musí obsahovať:**

- označenie orgánu, ktorý návrh podáva,

- meno, priezvisko, titul navrhovaného,

- dátum narodenia navrhovaného,

- presnú adresu bydliska navrhovaného,

- číslo mobilu a emailový kontakt na navrhovaného,

- klubovú príslušnosť navrhovaného,

- označenie funkcie, na ktorú je navrhovaný,

- vyhlásenie kandidáta o individuálnom členstve SFZ v ISSF so zaplateným členským poplatkom na ročník 2018/19,

- súhlas kandidáta so spracovaním jeho osobných údajov (meno a priezvisko, trvalý pobyt, mobilný a emailový kontakt) v ObFZ v súvislosti s voľbami,

- dôvod návrhu,

- podpisy 2 funkcionárov subjektu, ktorý návrh podáva, s uvedením ich čitateľných mien, priezvisk a funkcií, resp. meno, priezvisko a podpis individuálneho člena SFZ

- pečiatku subjektu, ktorý návrh podáva;

- dátum podania návrhu;

- súhlas navrhovaného na zaradenie do kandidátky na uvedenú funkciu do volených orgánov ObFZ na konferenciu ObFZ potvrdený vlastnoručným podpisom.

V Trebišove 10.06.2019

 **Volebná komisia ObFZ**